EkBass/fiwiki-20250220-pages-articles huggingface dataset:
Ryhmän 7 alkuaine

Ryhmä 7 (joskus myös mangaaniryhmä) on yksi jaksollisen järjestelmän ryhmistä. Siihen kuuluvat siirtymämetallit mangaani (Mn), teknetium (Tc), renium (Re) ja keinotekoinen bohrium (Bh). Ryhmän alkuaineista vain mangaani on jokseenkin yleinen, ja se tunnettiin jo 1700-luvulla. Muita tämän ryhmän alkuaineita ei vielä 1900-luvun alussakaan tunnettu, vaikka Mendelejev oli jo jaksollisen järjestelmän perusteella ennustanut niiden olemassaolon. Renium on harvinainen alkuaine, joka löydettiin vasta vuonna 1925. Teknetiumia ja bohriumia ei luonnossa esiinny, mutta niitä on valmistettu keinotekoisesti ydinreaktioiden avulla. Niiden kaikki isotoopit ovat radioaktiivisia. Ryhmän aineet pyrkivät lähestymään saman (17(7b)) ryhmän epämetallisia alkuaineita esiintyessään korkeimmalla hapetusasteellaan (+VII). Esiintyessään korkeimmalla hapetusasteellaan mangaaniryhmän aineilla on oktetti, sillä luovuttamalla 7 elektronia niiden uloimmalle kuorelle jää kahdeksan elektronia. Mangaanin ja reniumin kahden uloimman kuoren elektronikonfiguraatiot ovat samanlaisia: (kuoren numero on n) (n-1)s2 (n-1)p6 (n-1)d5 ns2, mutta teknetiumilla on uloimmalla kuorellaan vain yksi elektroni ja sitä edeltävän kuoren d-orbitaalilla kuusi elektronia. Ryhmään kuuluu neljä alkuainetta, mutta neljäs aine on erittäin lyhytikäinen keinotekoinen radioaktiivinen aine, bohrium, eikä sillä ole sen vuoksi mitään käytännön merkitystä jo senkin vuoksi ettei ainetta ole saatu valmistettua edes punnittavia määriä. Ryhmän kolme muuta ainetta ovat melko samanlaisia ja niiden yhdisteet samantapaisia, tosin niiden reaktiivisuudessa on erojakin. Ryhmän aineista mangaani on eniten käytössä. Ryhmässä alaspäin mentäessä tiheydet kasvavat nopeasti, mangaanin (7,21 t/m3) ja teknetiumin (11,5 t/m3) välillä eroa on noin 4,3 t/m3, mutta teknetiumin ja reniumin (20,5 t/m3) välillä sitä on 9 t/m3. == Katso myös == *Ryhmän 6 alkuaine *Ryhmän 8 alkuaine Ryhmän 07 alkuaine
Arkkitehtuurin informaatiotekniikka

Arkkitehtuurin informaatiotekniikalla tarkoitetaan arkkitehtisuunnittelun digitaalisia työvälineitä (esimerkiksi tietokoneavusteinen suunnittelu) ja käsite liittyy * arkkitehdin työhön ja ammattiin * rakennusalan ohjelmistoihin, esim. CAD * tietokoneavusteisen suunnittelun ja informaatiotekniikan tutkimukseen * rakennusalan tuotemallitutkimukseen Arkkitehtuurin informaatiotekniikan merkitys on vuosituhannen vaihteen jälkeen suunnittelu- ja rakennusalalla korostunut, koska arkkitehtien tekemä suunnittelutyön luonne ja olemus muuttui oleellisesti 1990-luvun aikana. Arkkitehdin monta vuosisataa muuttumattonima olleet "perinteiset" käsinpiirtämisen ja -suunnittelun työtavat muuttuivat lyhyessä ajassa miltei kokonaan tietokoneilla tehtäväksi CAD-työskentelyksi, joka on viime vuosina tukeutunut yhä enemmän virtuaalisiin työskentely-ympäristöihin, esimerkiksi rakennusalan projektipankkeihin sekä mallintavaan suunnitteluun (tieto- tai tuotemallisuunnitteluun BIM). Suunnittelun läpinäkyvyys loppuasiakkaille ja yhteistyötahoille kasvaa merkittävästi siirryttäessä tietomallinnukseen ja mallien jakamiseen piirustusten asemasta. Eri teollisuudenaloilla ollaan mallinnuksen käyttöönotossa hyvin vaihtelevissa vaiheissa. Rakennusalalla muutosta on hidastanut sirpaloitunut toimintaprosessi, joka on johtanut eri toimijoiden osaoptimointiin. Juridisiksi asiakirjoiksi muodostuneet piirustukset ja niiden luovutus on muodostunut perinteiseksi toimintatavaksi, joka on nyt murroksen kourissa. Merkittävä läpimurto rakennusten mallinnuksen muuttumiselle yleiseksi toimintamalliksi tulee olemaan mahdollinen yhteiskunnallinen vaatimus mallien luovuttamiseen osana viranomaisprosesseja. Avoin IFC -tiedostostandardi mahdollistaa neutraalin tieto­mallinnuksen toiminta­tapana tilaajan vaatimuksesta. Suomessa valtion kiinteistönomistusorganisaatio Senaatti-kiinteistöt on vaatinut vuodesta 2007 mallien käyttöä heille suunniteltavissa kohteissa. Luokka:Arkkitehtisuunnittelu Luokka:Tietokoneavusteinen suunnittelu
Deep Space Network

Deep Space Network (DSN) on Nasan useista suurista radioteleskoopeista koostuva verkosto, jolla seurataan ja operoidaan planeettojen välisiä luotaimia, ja vastaanotetaan niiltä mittausdataa. Verkoston teleskoopit sijaitsevat Kaliforniassa Mojaven autiomaassa (), Espanjassa lähellä Madridia () ja Australiassa lähellä Canberraa (), eli noin 120 asteen välein ympäri maapalloa katkeamattoman seurannan mahdollistamiseksi. Kaikki DSN:n radioteleskoopit on rakennettu suojaisiin, vuoristoisiin laaksoihin radiointerferenssin vähentämiseksi. Kaikki ovat ohjattavia, korkean antennivahvistuksen omaavia, parabolisia peiliantenneja. DSN:n mahdollisia tehtäviä ovat esimerkiksi: * luotaimien keräämän mittausdatan vastaanottaminen jatkokäsittelyä varten * ohjauskomentojen lähettäminen luotaimille * sovelluspäivitysten lähettäminen luotaimille * luotaimen paikan ja nopeuden seuranta * radio- ja tutkatähtitieteellisten havaintojen tekeminen (esim. Very Long Baseline Interferometry) * teleskooppiverkoston toiminnan seuranta DSN:ää operoi Nasan Jet Propulsion Laboratory (JPL), joka on osa California Institute of Technologya. Operointikeskus sijaitsee Pasadenassa, Kaliforniassa. Samankaltaisia syvän taivaan kommunikointiverkostoja on ESA:lla, Venäjällä, Kiinalla, Intialla ja Japanilla. DSN:ää on parannettu James Webb -avaruusteleskoopin vaatimuksia varten, mutta siihen on tehtävä lisää muutoksia Artemis-ohjelman vaatimuksia varten. DSN on ollut osa Nasan toimintoja 1960-luvulta lähtien ja siinä mukana olevien antennien määrää pyritään lisäämään ja olemassaolevia päivitetään. ==Katso myös== * Mars- luotaimet * Apollo-ohjelma * Voyager-ohjelma * Cassini-Huygens * New Horizons == Lähteet == == Aiheesta muualla == * Viralliset kotisivut Luokka:Tähtitiede Luokka:Avaruustoiminta Luokka:Nasa Luokka:Radioteleskoopit
Rakkauspommitus

Rakkauspommitus () on yksilöön kohdistuva järjestäytynyt rakastavien tunteiden osoitus, jolla ihmisryhmä pyrkii käännyttämään yksilön joukon jäseneksi. Termiä on käytetty Yhdysvaltain Yhdistymiskirkon sisällä. Liikkeen ulkopuolella rakkauspommitusta pidetään yhtenä kultin tunnusmerkeistä. "Flirttikalastus" (, FFing) oli rakkauspommituksen muoto, jota Kansainvälinen perhe -liikkeen naispuoliset jäsenet käyttivät vuosina 1974–1987: he värväsivät liikkeeseen uusia jäseniä tarjoamalla näille seksipalveluita. Jotkut myös keräsivät liikkeelle rahaa samalla keinolla. Liikkeen oman ilmoituksen mukaan käytännössä ei ollut uskonopillisesti mitään väärää, vaan sen käyttö lopetettiin AIDSin takia. == Lähteet == Luokka:Kultit Luokka:Seksuaalisuus ja uskonto Luokka:Rakkaus
Acehin aluejako

Acehin alue jakautuu 17 piiriin (kabupaten) ja neljään kaupunkiin (kota). Acehilla on Indonesiassa ensimmäisen luokan erityishallintoalueen (daerah istimewa tingkat 1.) asema vuodesta 1961 alkaen. Käytännössä alueen itsehallinnon laajuus on riippunut Acehin itsenäisyysliikkeen ja Jakartan hallituksen välisestä neuvottelutilanteesta. Useat alueet pyrkivät vuonna 2002 laajentamaan autonomiaansa, mutta käytännössä erimielisyydet sen toimeenpanosta johtivat siihen, että Indonesian hallitus julisti alueelle sotatilan vuonna 2003. Määräys lievennettiin poikkeustilaksi vuonna 2004. Osapuolten välille solmittiin 15. elokuuta 2005 rauhansopimus Helsinki MOU, jonka mukaan indonesialaiset joukot poistuivat Acehista. Joulukuussa 2009 Acehissa pidettiin vapaat vaalit. ==Piirit (kabubaten)== Kabupateneita johtavat dubatit. Kabupatenit jakautuvat alipiireihin (kecamatan), joita johtavat camat. Pienin hallinnollinen yksikkö on desa (tai kapong), jota johtaa kepala desa, lyhyesti kades. #Aceh Barat (1107), Länsi-Aceh, supistettu Nagan Rajalla ja Simeuluella #Aceh Barat Daja (1112), aikaisemmin osa Aceh Selatania #Aceh Besar (1108) #Aceh Jaja (1116), aikaisemmin osa Aceh Baratia #Aceh Selatan, Etelä-Aceh (1103), supistettu Aceh Barat Jajalla ja Aceh Singkillillä #Aceh Singkil (1102), aikaisemmin osa Aceh Selatania. #Aceh Taming (1114) #Aceh Tengah (1106) #Aceh Tengara (1104) #Aceh Timur (1105), Itä-Aceh #Aceh Utara (1111), supistettu kabubaten Pireuenilla ja kota Lhoksumawella #Bener Meriah (1117) #Bireuen (1110), aikaisemmin osa Aceh Utaraa #Gajo Lues (1113) #Nagan Raja (1115), aikaisemmin osa Aceh Baratia #Pidie (1109) #Pidie Jaja #Simeulue (1101), aikaisemmin osa Aceh Baratia (suluissa oleva numero viittaa joulukuun 2004 viralliseen tilastoluokitusnumeroon) ==Kaupungit (kota)== Suurin kaupunki ja samalla erityishallintoalueen pääkaupunki on Banda Aceh, joka sijaitsee Sumatran saaren pohjoiskärjessä. Muut hallinnollisesti kaupungin asemassa olevat merkittävät keskukset ovat Langsa, Lhokseumawe ja Sabang. 19\. Banda Aceh (1171), aikaisemmin nimeltään Kutaradja 20\. Langsa (1173) 21\. Lhoksumawe (1174), aikaisemmin osa Aceh Utaraa 22\. Sabang (1172) 23\. Subulussalam (suluissa oleva numero viittaa joulukuun 2004 viralliseen tilastoluokitusnumeroon) == Aiheesta muualla == * Regencies of Indonesia Statoids. Aluejako
Raaseporin linnalääni

Raaseporin linnalääni oli Suomen hallintoalueena keskiajalta vuoteen 1634, jolloin paikallishallintoa uudistettaessa perustettiin maaherrakunnat. Linnalääni hallinnoi Uudenmaan maakunnan läntistä osaa Snappertunassa sijaitsevasta Raaseporin linnasta. ==Lähteet== Luokka:Suomen linnaläänit Luokka:Uudenmaan historia
Valtakunta (televisiosarja)

Valtakunta (Riget) on tanskalainen, kahdeksanosainen minisarja, jonka loi Lars von Trier vuonna 1994. Sarjasta on koostettu myös viisituntinen elokuva. Sarjan tapahtumat sijoittuvat Kööpenhaminan kaupunginsairaalaan, Rigshospitaletiin. Sarjaa on esitetty Suomessa ainakin Yle TV1:ssä vuonna 1998. Vuonna 2006 Yle Teema uusi sarjan. Vuonna 1997 sarjalle tuotettiin neliosainen jatkosarja Riget II samalla henkilökaartilla. Kolmattakin jatkosarjaa suunniteltiin, mutta se jäi tekemättä johtuen useiden sarjan päänäyttelijöiden kuolemisesta. Stephen King kehitti myöhemmin 13-osaisen Rigetiin perustuvan minisarjan nimellä Stephen Kingin Sairaala. Se esitettiin Yhdysvalloissa vuonna 2004. Valtakunta-sarjaan tehtiin lopulta kolmaskin kausi nimellä The Kingdom Exodus. Se julkaistiin vuonna 2022. Luokka:1990-luvun draamasarjat Luokka:Minisarjat Luokka:Lars von Trierin ohjaamat elokuvat Luokka:Tanskalaiset televisiosarjat Luokka:Sairaalasarjat
Foucault’n heiluri

Foucault’n heiluri [] on heiluri, jolla voidaan osoittaa maapallon pyörimisliike akselinsa ympäri. Nimensä se on saanut keksijänsä, ranskalaisen fyysikon Léon Foucault’n mukaan. Foucault’n heiluri on hyvin pitkävartinen heiluri, joka on ripustettu siten, että se voi vapaasti kiertyä suhteessa kiinnityskappaleeseen, esimerkiksi ristinivelellä. Kun heiluri saatetaan heiluriliikkeeseen, se jatkaa heilumista samassa tasossa. Koska maapallo pyörii, heilumistaso kiertyy suhteessa maan pintaan. Foucault esitteli heilurinsa yleisölle ensi kerran Pariisin Panthéonissa vuonna 1851. Heilurin varsi oli 67 metriä pitkä teräslanka ja sen päässä oli 2,7 kilogramman messinkipallo heilurina. Kuuluisa Foucault’n heiluri sijaitsi aikoinaan Pietarin Iisakin kirkossa, jossa neuvostoaikana toimi ateismin museo. Heiluri oli maailman suurin, yli 90 metriä pitkä. Suomen ensimmäinen Foucault’n heiluri asennettiin Eurajoen vesitorniin vuonna 1986. Kuusamon vesitorniin rakennettiin 40 metriä korkea heiluri vuonna 2001. Myös Lahdessa Pirttiharjun vesitornissa, Turun yliopistossa fysiikan laitoksella ja Vantaalla tiedekeskus Heurekassa on Foucault’n heiluri. Heilurin on väitetty hidastuvan auringonpimennyksen aikana. Auringonpimennyksen välillisten vaikutusten on arvioitu riittävän selittämään tämän Allais’n efektiksi kutsutun ilmiön. == Lähteet == == Aiheesta muualla == * NASAn artikkeli * Chris P. Duifin tutkimus Luokka:Heilurit
Interpol (yhtye)

Interpol on vuonna 1998 New Yorkissa perustettu indie rock -yhtye. Yhtyeen musiikille ominaista on basson vahva käyttö. Interpolia on verrattu 1970-luvun lopulla vaikuttaneeseen Joy Divisioniin. Yhtyeen muodostavat Paul Banks (laulu, kitara), Daniel Kessler (kitara, taustalaulu) ja Sam Fogarino (rummut). Basisti Carlos Dengler jätti yhtyeen pian neljännen albumin levytyksen jälkeen vuonna 2010. Interpolin ensiesiintyminen Suomessa tapahtui Ruisrockissa kesällä 2008. Interpol on julkaissut kuusi albumia. Yhtyeen levy- yhtiönä kahdella ensimmäisellä levyllä toimi monia muitakin indieartisteja äänittävä Matador Records. Kolmannen levyn, Our Love to Admiren, julkaisi Capitol Records. Neljännellä levyllä Interpol yhtye palasi takaisin Matador Recordsille. Kuudes albumi Marauder julkaistiin 24. elokuuta 2018. ==Kokoonpano== * Paul Banks – laulu ja kitara * Daniel Kessler – kitara ja taustalaulu * Sam Fogarino – rummut == Albumit == * * * * * * * ==Aiheesta muualla== * Yhtyeen viralliset kotisivut Luokka:Yhdysvaltalaiset indie rock -yhtyeet
Dedekindin leikkaus

Dedekindin leikkaus on matematiikassa sellainen kokonaan järjestetyn joukon jako kahteen epätyhjään joukkoon A ja B, että A:n jokainen alkio on pienempi kuin B:n jokainen alkio eikä joukossa A ole suurinta alkiota. Dedekindin leikkaus on saanut nimensä saksalaisen matemaatikon Richard Dedekindin mukaan, joka konstruoi reaaliluvut rationaalilukujen leikkauksien avulla. Rationaalilukujen joukossa Dedekindin leikkauksia on sikäli kahdenlaisia, että joukolla B saattaa olla pienin alkio, mutta ei välttämättä ole. Esimerkiksi jos muodostetaan Dedekindin leikkaus, jossa : A = \\{a \in \mathbb{Q} | a < 2 \\} ja : B = \\{b \in \mathbb{Q} | b \ge 2 \\}, joukolla B on pienin alkio, nimittäin luku 2. Tässä leikkauksessa joukkoon A kuuluvat kaikki rationaaliluvut, jotka ovat pienempiä kuin 2, joukkoon B luku 2 ja kaikki sitä suuremmat rationaaliluvut. Sen sijaan Dedekindin leikkauksessa, jossa : A = \\{a \in \mathbb{Q} | a^2 < 2 \lor a < 0 \\} ja : B = \\{b \in \mathbb{Q} | b^2 \ge 2 \land b > 0 \\} joukolla B ei ole pienintä alkiota. Reaalilukujen joukko voidaan muodollisesti konstruoida asettamalla jokaista tällaista Dedekindin leikkausta vastaamaan uusi luku, jollaisia sanotaan irrationaaliluvuiksi. Edellä mainitussa esimerkissä tämä luku on \sqrt{2} . == Lähteet == Luokka:Joukko-oppi
Pertamina

Pertamina on Indonesian valtion omistama yhtiö, joka ohjaa maan öljy- ja maakaasuteollisuutta. Yhtiön toimintaan kuuluu öljyn etsintä, jalostus, tuotanto, kuljetus ja markkinointi. Yhtiö perustettiin Indonesian itsenäistyttyä 1950-luvulla, kun maa pyrki vähentämään riippuvuutta ulkomaisten yhtiöiden öljystä. == Lähteet == == Aiheesta muualla == Luokka:Öljy-yhtiöt Luokka:Indonesialaiset valtionyhtiöt
Carlos Reutemann

Carlos Alberto ”Lole” Reutemann (12. huhtikuuta 1942 Santa Fe, Argentiina – 7. heinäkuuta 2021) oli argentiinalainen Formula 1 -kuljettaja ja poliitikko. Hän ajoi F1-sarjassa vuosina 1972–1982. Uransa jälkeen hän istui Argentiinan senaatissa. Hän oli Juan Manuel Fangion jälkeen toiseksi menestynein argentiinalainen F1-kuljettaja. Reutemann osallistui kymmeneen MM-sarjan ulkopuoliseen kilpailuun, joista voitti kaksi. == Ura == Reutemann lähti vuonna 1970 kotimaastaan Eurooppaan ajamaan Formula 2 -sarjaa. Näytettyään kykynsä pääsi hän ajamaan Brabhamilla F1-debyyttinsä Argentiinan GP:ssä 1972 ajamalla heti paalupaikalle. Siinä vaiheessa hänestä odotettiin uutta argentiinalaista tähtikuljettajaa ja Juan Manuel Fangion manttelinperijää, mutta toisin kävi. Vaikka Reutemann pääsi myöhemmin ajamaan sekä Ferrarin, Lotuksen että myös Williamsin F1-talleissa, ei hän koskaan onnistunut voittamaan mestaruutta vaikka se oli monta kertaa lähellä. Lähimpänä maailmanmestaruutta Reutemann kävi kaudella jolloin hän starttasi Williams- Fordilla kauden viimeiseen, Las Vegasin osakilpailuun pistejohdossa. Reutemann toi autonsa maaliin kuitenkin vasta kahdeksantena ja hävisi mestaruuden Nelson Piquetille yhdellä pisteellä. Kisan jälkeen Reutemann sanoi katkerana lopettavansa uransa, mutta kun Frank Williams ei ennen kauden 1982 avausta saanut tallikaveria Keke Rosbergille, tuli Reutemann vielä kerran takaisin ja ajoi kaksi ensimmäistä kilpailua ja lopetti uransa niiden jälkeen. Päätökseen vaikutti myös Reutemannin kotimaan Argentiinan ja Williamsin kotipaikan Britannian välille samaan aikaan syttynyt Falklandin sota. Myöhemmin Reutemann lähti mukaan politiikkaan ja hänet valittiin Santa Fen maakunnan kuvernööriksi 1991 ja 1999 ja jatkoi sieltä Argentiinan senaattiin. Reutemann osallistui myös kahdesti Argentiinan MM-ralliin. Vuonna 1980 hän ajoi Fiat Abarthilla kolmanneksi 46 minuuttia kärjestä jääneenä. Vuonna 1985 hän ajoi niin ikään kolmanneksi B-ryhmän Peugeot 205:lla. Reutemannin lisäksi vain Kimi Räikkönen ja Robert Kubica ovat onnistuneet sijoittumaan pisteille sekä Formula 1 -sarjassa että rallin MM-sarjassa. Räikkönen sijoittui kahdeksanneksi vuoden 2010 Jordanian rallissa. Kubica liittyi joukkoon Sardinian rallissa 2013. Toukokuussa 2021 uutisoitiin Reutemanin joutuneen hoidettavaksi teho-osastolle sisäisen verenvuodon vuoksi. == Lähteet == == Aiheesta muualla == Luokka:Argentiinalaiset Formula 1 -kuljettajat Luokka:Argentiinalaiset poliitikot Luokka:Argentiinalaiset ralliautoilijat Luokka:Vuonna 1942 syntyneet Luokka:Vuonna 2021 kuolleet
Homotopia

Topologiassa kahden jatkuvan funktion sanotaan olevan homotooppisia keskenään, jos ne voidaan muuntaa jatkuvalla kuvauksella toisikseen. Homotopian avulla voidaan määrittää homotopia- ja kohomotopiaryhmiä, jotka ovat tärkeitä käsitteitä algebrallisessa topologiassa. == Matemaattinen määritelmä == Kahden jatkuvan funktion f:X \to Y ja g:X \to Y välinen homotopia on jatkuva funktio H:X \times [0,1] \to Y siten, että H(x,0)=f(x) ja H(x,1)=g(x). Tällöin kuvauksia f ja g kutsutaan homotopia ekvivalenteiksi tai vain homotooppisiksi keskenään. Jos kuvauksen H toinen parametri ajatellaan olevan aikaparametri, voidaan H:ta ajatella funktiona, joka näyttää kullakin ajan hetkellä tietyn välivaiheen, kun kuvausta f ollaan muuttamassa kuvaukseksi g. === Ominaisuuksia === Homotooppisuus on ekvivalenssirelaatio jatkuvien funktioiden joukossa X:ltä Y:lle. Tämä homotopiarelaatio on yhteensopiva funktioiden yhdistämisen kanssa seuraavassa mielessä: Jos f_1 ja g_1:X \to Y ovat homotooppisia ja f_1,g_2:Y \to Z ovat homotooppisia, on näiden yhdistetyt kuvaukset f_2 \circ f_1 ja g_2 \circ g_1:X \to Y myös homotooppisia. Jos f ja g X:ltä Y:lle ovat homotooppisia, tällöin f:n ja g:n indusoimat ryhmähomomorfismit homologiaryhmien välille ovat samat: H_n(f)=H_n(g):H_n(X)\to H_n(y) kaikilla n (tämä on itse asiassa yksi Eilenbergin–Steenrodin aksioomista homologiateorioille). Jos erityisesti X ja Y ovat polkuyhtenäisiä, kuvaukset f ja g indusoivat saman ryhmähomomorfismin homotopiaryhmien välille: \pi_n(f)=\pi_n(g):\pi_n(X)\to\pi_n(y). Tämä kuvastaa sitä miksi algebrallisessa topologiassa avaruudet joudutaan usein erottelemaan vain niiden homotopialuokkien mukaan. == Isotopia == Siinä missä homotopia vie jatkuvalla muunnoksella toisen jatkuvan kuvauksen toiselle, isotopia vie toisen upotuksen toiselle, niin että joka vaiheessa kuvaus on upotus. ===Määritelmä=== Upotukset f,g\colon Y\to X ovat isotooppisia, jos on olemassa upotus H\colon Y\times I\to X\times I siten että H(x,t)=(h(x,t),t), H(x,0)=(f(x),0) ja H(x,1)=g(x). == Lähteet == Luokka:Homotopiateoria Luokka:Algebrallinen geometria Luokka:Seulonnan keskeiset artikkelit
Candide

Candide on Voltairen tunnetuimpia teoksia. Se kuvaa aikansa yhteiskuntaa satiiriseen tyyliin. Ranskankielinen alkuteos Candide, ou l’Optimisme ilmestyi vuonna 1759. Candide ilmestyi suomeksi 50 pennin kirjastossa nidottuna vuonna 1914 L. Onervan suomentamana. J. A. Hollon suomennos ilmestyi vuonna 1953. Teoksessa optimistinen Candide seikkailee ystäviensä kanssa ympäri maailmaa ja kokee matkallaan tuon ajan yhteiskunnan ”ihanuuden”. Kirjan ironinen opetus tiivistyy lopun lauseeseen: Viimeinen lause kuuluu: == Lähteet == == Kirjallisuutta == * == Aiheesta muualla == * Candide Gutenberg-projektissa (tekstimuodossa ja HTML-muodossa). * Candide Internet Archivessa. * Candide LibriVoxissa (äänikirja). * Candide (alkuperäinen versio) 2200+ englanninkielisellä huomautuksella Tailored Texts -verkkosivulla. * Candide, ou l’optimisme, traduit de l’allemand. De Mr. le Docteur Ralph, 1759. ** Candide, ou l’optimisme, Par Mr. de Voltaire. Edition revue, corrigée & augmentée par L’Auteur, vol. 1, vol. 2, aux delices, 1761–63. * La Vallière Manuscript Ranskan kansalliskirjaston verkkosivulla. * Barnes, Julian: A candid view of Candide. 1.7.2011. Luokka:1750-luvun kirjat Luokka:Kirjat uskontokritiikistä Luokka:Ranskalaiset romaanit Luokka:Uskontoteemainen kaunokirjallisuus
Andrus Värnik

Andrus Värnik (s. 27. syyskuuta 1977 Antsla, Võrumaa) on uransa jo lopettanut virolainen keihäänheittäjä. Hän voitti keihäänheiton maailmanmestaruuden Helsingin MM-kisoissa 2005 ja sai Pariisin MM-kisoissa 2003 hopeaa. Värnikin edustama urheiluseura oli KJK Lõunalõvi, ja hänen valmentajanaan oli Heino Puuste. Värnik sai elokuussa 2014 Harjumaan oikeudessa kahden vuoden ja yhden kuukauden ehdollisen vankeustuomion 2,5 vuoden koetusajalla toistuvista pahoinpitelyistä. == Henkilökohtainen ennätys == *87,83 m, 19. elokuuta 2003, Valga (Viron ennätys vuoteen 2018 saakka, jolloin ennätyksen rikkoi Magnus Kirt) == Saavutukset == Kilpailu Sijoitus Tulos Paikka Päivämäärä kesäolympialaiset 2000 15. (karsiutui finaalista) 81,34 Sydney 22. syyskuuta 2000 EM-kilpailut 2002 10. omassa karsintaryhmässään (karsiutui) 75,66 München 7. elokuuta 2002 MM-kilpailut 2003 hopeaa 85,17 Pariisi 31. elokuuta 2003 IAAF:n yleisurheilufinaali 2003 viides 80,43 Monaco 14. syyskuuta 2003 kesäolympialaiset 2004 kuudes 83,25 Ateena 28. elokuuta 2004 IAAF:n yleisurheilufinaali 2004 seitsemäs 76,65 Monaco 19. syyskuuta 2004 MM- kilpailut 2005 kultaa 87,17 Helsinki 10. elokuuta 2005 IAAF:n yleisurheilufinaali 2005 kahdeksas 76,11 Monaco 10. syyskuuta 2005 MM- kilpailut 2007 karsiutui finaalista 75,96 Osaka 31. elokuuta 2007 == Lähteet == * === Viitteet === Luokka:Virolaiset keihäänheittäjät Luokka:Vuonna 1977 syntyneet Luokka:Elävät henkilöt
Yhdistetty funktio

Matematiikassa yhdistetyllä funktiolla tarkoitetaan kahta funktiota siten, että ensiksi muuttuja kuvataan ensimmäisellä funktiolla joksikin arvoksi ja sitten saatu tulos kuvataan toisella funktiolla uudeksi arvoksi. Täsmällisesti: Olkoon f:Y \to Z ja g:X \to Y kuvauksia. Tällöin yhdistetty funktio f \circ g (luetaan "f pallo g") tarkoittaa kuvausta, jolle (f \circ g)(x)=f(g(x)) kaikilla x \in X. Yhdistetty funktio f \circ g on kuvaus f \circ g:X \to Z. == Derivaatta == Jos f ja g ovat reaalilukujen reaaliarvoisia funktioita ja jos lisäksi g on derivoituva pisteessä x ja f derivoituva pisteessä g(x), voidaan yhdistetty funktio f \circ g ketjusäännön avulla: :D(f\circ g)(x)=f'(g(x))g'(x), missä ' tarkoittaa derivaattaa x:n suhteen. Leibnizin merkintää käytettäessä sääntö saa muodon :\frac{df}{dx} = \frac{df}{dg} \frac{dg}{dx}. ==Lähteet== == Kirjallisuutta == * Luokka:Analyysi Luokka:Funktiot Luokka:Seulonnan keskeiset artikkelit
Tasapainotusliivi

Tasapainotusliiviä käytetään laitesukelluksessa nosteen hallitsemiseksi. Noste voi olla negatiivinen, jolloin sukeltaja painuu syvemmälle tai joutuu työskentelemään pysyäkseen halutussa syvyydessä. Positiivinen noste tarkoittaa, että sukeltaja on syrjäyttämäänsä vettä kevyempi, ja näin ollen sukeltaja nousee pinnalle. Neutraalissa nosteessa sukeltaja pysyy halutussa syvyydessä ilman työtä. ==Toiminta ja käyttö== Tasapainotusliivin toiminta perustuu siihen, että sukeltaja voi mukana olevalla hengityskaasullaan tai puhaltamalla täyttää liiviä, ja säätää nosteen halutuksi. Liiviä käytetään käänteisesti, syvemmälle mentäessä liiviä täytetään ja noustessa tyhjennetään koska noste pyrkii muuttumaan labiilisti. Boylen lain mukaisesti paineen kasvaessa kaasu tasapinotusliivissä puristuu kasaan joka vähentää nostetta. Pinnalle noustessa sama ilmiö toistuu käänteisesti, nousunopeus kiihtyy ellei liiviä tyhjennetä. ==Muoto== Liivin muoto oli aluksi neliömäinen, päänreiällä varustettu, rinnalla pidettävä pussi (vrt. lentokoneen pelastusliivi). 1990-luvulla malli muuttui liivimäiseksi nostopussin sijaitessa kyljissä ja vatsan päällä, myös sukelluspullo kiinnitettiin siihen. 2000-luvulla malleihin mukaan on tullut Wings-tyyppinen siipiliivi jossa nostepussi sijaitsee kokonaan selässä, mallin edut tulevat tekniikkasukelluksen tarpeista ja kuivapukujen käytön lisääntymisestä. Wings-liivissä nostava ilmapussi on sukeltajan yläpuolella, joka parantaa tasapainoa, kuivapuvun täyttöventtiiliin on helpompi päästä käsiksi ja liivin tilavuus voi olla suurempi. Luola- ja hylkysukelluksessa sukeltaja mahtuu myös pienemmästä aukosta läpi. ==Tasapainotusliivi kuivapukua käytettäessä== Kuivapuvun yhteydessä, paineilmaa pukukaasuna käytettäessä, tasapainoliiviä käytetään vain turvavälineenä ja neutraalinoste hoidetaan kuivapuvun sisään johdettavalla sukelluskaasulla puvun sisällä olevan ilman kokonpuristumisen vuoksi. Syvissä tekniikkasukelluksissa tasapainotus hoidetaan kuitenkin liivillä, jotta säästetään pukukaasuna käytettävää argonia. ==Lähteet== *Kupla Illustrated 1/1996. s.26 Heebeleitä ja dekoukkoja, part 3: tasapainoliivi == Aiheesta muualla == Luokka:Sukellusvarusteet
Zornin lemma

Zornin lemma, tunnettu myös nimellä Kuratowskin-Zornin lemma, on joukko-opin perustulos joka kuuluu seuraavasti: > Jokaisella osittain järjestetyllä joukolla, jossa jokaisella ketjulla on > yläraja, on vähintään yksi maksimaalinen alkio. Zornin lemma on nimetty matemaatikko Max Zornin mukaan. Zornin lemmassa esiintyvät käsitteet määritellään seuraavasti: Olkoon (P,≤) osittain järjestetty joukko. Osajoukko T on täysin järjestetty jos jokaisella s, t ∈ T on voimassa joko s ≤ t tai t ≤ s. Tällaisella joukolla T on yläraja u ∈ P jos t ≤ u kaikilla t ∈ T. Huomaa, että u on P:n alkio, mutta ei välttämättä kuulu T:hen. P:n maksimaalinen alkio on sellainen alkio m∈P, että ainoa alkio x ∈ P, jolle x ≥ m on x = m. Kuten hyvinjärjestyslause, Zornin lemma on yhtäpitävä valinta-aksiooman kanssa siinä mielessä, että toinen lause seuraa toisesta kunhan joukko-opin Zermelon-Fraenkelin aksioomat oletetaan tunnetuiksi. Zornin lemman avulla voidaan todistaa monia kuuluisia lauseita, kuten esimerkiksi funktionaalianalyysin Hahnin-Banachin lause, jokaisella vektoriavaruuden olevan kanta, Tihonovin lause, jonka mukaan kompaktien avaruuksien tulo on kompakti, jokaisella ykkösellisellä renkaalla olevan maksimaalinen ideaali ja jokaisella kunnalla olevan algebrallinen sulkeuma. Jos matematiikassa joudutaan tekemään valintoja äärellisestä joukosta, voidaan yleensä tapaus tapaukselta tarkastaa toteuttaako tietty alkio annetut ehdot. Monesti matematiikassa joudutaan kuitenkin valitsemaan alkioita äärettömästä joukosta, vieläpä voidaan joutua valitsemaan useita alkioita samanaikaisesti. Tällöin Zornin lemma on käyttökelpoinen. Zornin lemmaa käytetään useimmiten siten, että ensin etsitään jotkin struktuurit, jotka toteuttavat todistettavana asiana olevat ehdot. Näille asetetaan paremmuusjärjestys ja Zornin lemmaa käytetään sen osoittamiseen, että tässä paremmuusjärjestyksessä on olemassa paras vaihtoehto. == Lähteet == ==Kirjallisuutta== * Luokka:Joukko-oppi
Huang Xiaoxiao

Huang Xiaoxiao (; s. 3. maaliskuuta 1983) on kiinalainen naisten 400 metrin sileän sekä aitojen juoksija. Huang on voittanut Aasian yleisurheilun mestaruuskisoissa kultaa 400 metrin aitajuoksussa Manilassa 2003 ja Incheonissa 2005 sekä 4 x 400 metrin viestijuoksussa 2003 yhdessä Lisha Chenin, Xiaoyuan Zhangin ja Fanfang Bun kanssa ajalla 3.31,3. Aasian kisoissa Dohassa 2006 hän sai kultaa 400 metrin aitajuoksussa ja pronssia 4 x 400 metrin viestissä ==Saavutukset== ===400 m aidat=== *15. Aasian mestaruuskilpailut: kultaa, 55,66, Manila, 23. syyskuuta 2003 *Kesäolympialaiset 2004: karsiutui välierissä (eränsä 8.), 55,53, Ateena, 22. elokuuta 2004 *Yleisurheilun maailmanmestaruuskilpailut 2005: 5. sija, 54,57, Helsinki, 13. elokuuta 2005 *16. Aasian mestaruuskilpailut: kultaa, 55,63, Incheon, 4. syyskuuta 2005 *Aasian kisat 2006: kultaa, 55,41, Doha, 10. joulukuuta 2006 *Yleisurheilun maailmancup 2006: 6. sija, 55,06, Ateena, 16. syyskuuta 2006 *Yleisurheilun maailmanmestaruuskilpailut 2007: 5. sija, 54,15, Osaka, 30. elokuuta 2007 *Yleisurheilun maailmanmestaruuskilpailut 2009: karsiutui välierissä (eränsä 4.), 55,40, Berliini, 18. elokuuta 2009 ==Henkilökohtaiset ennätykset== *400 metriä: 51,93 Changsha, 24. lokakuuta 2003 *400 metrin aidat: 54,00, Osaka 28. elokuuta 2007 ==Kehitys== Vuosi Ikä 400 m 400 m aidat 2003 20 51,93 Changsha 55,10 Changsha 2004 21 52,76 Shanghai 54,83 Ateena 2005 22 51,95 Nanjing 54,18 Nanjing 2006 23 54,69 Shanghai 2007 24 52,76 Arlington 54,00 Osaka 2008 25 54,24 Melbourne 54,50 Peking 2009 26 52,23 Jinan 55,40 Berliini ==Lähteet== * ===Viitteet=== Luokka:Kiinalaiset 400 metrin aitajuoksijat Luokka:Kiinalaiset pikajuoksijat Luokka:Vuonna 1983 syntyneet Luokka:Elävät henkilöt
Pegasus (täsmennyssivu)

Pegasus tai Pegasos voi tarkoittaa: * Pegasus, tähdistö * Pegasos, myyttinen hevonen * Pegasos, Logican (ent. WM-Data) kehittämä potilastietojärjestelmä * Pegasus, kantoraketti * Pegasus Mohamed Mouftakirin ohjaama elokuva vuodelta 2010 * Pegasus, satelliitti * Pegasus-luokka, kantosiipialus * Pegasus Airlines, turkkilainen halpalentoyhtiö * Bristol Pegasus, lentokoneissa käytetty 9-sylinterinen tähtimoottori * Pegasus J. Crawford, kuvitteellinen hahmo manga- ja animesarjassa Yi-Gi-Oh ! * Pegasus, huvipuistolaite PowerParkissa * Pegasus, israelilaisen NSO Group'in luoma vakoiluohjelma * PEGASUS, salausalgoritmi * Pegasus Mail, sähköpostiohjelma * Boeing KC-46 Pegasus, yhdysvaltalainen ilmatankkaus- ja kuljetuslentokone ;Britannian kuninkaallinen laivasto * Pegasus (1585), alus * HMS Pegasus (1776), 14-tykkinen sluuppi * HMS Pegasus (1779), 28-tykkinen kuudennen luokan alus * HMS Pegase (1782), 74-tykkinen kolmannen luokan linjalaiva * HMS Pegasus (1878), Doterel-luokan sluuppi * HMS Pegasus (1897), Pelorus-luokan panssarikansiristeilijä * HMS Pegasus (1917), vesilentokoneiden emälaiva * HMS Pegasus (1923), emäalus ==Katso myös== * Pegasus Bay, Pegasuksenlahti, merenlahti Uudessa-Seelannissa
Yleisurheilun Aasian-mestaruuskilpailut

Yleisurheilun Aasian-mestaruuskilpailut () ovat vuodesta 1973 alkaen joka toinen vuosi vuotta 1977 lukuun ottamatta järjestetyt Aasian maiden yleisurheilukilpailut. Vuosina 1997, 1999 ja 2001 ei järjestetty kisoja, vaan ne järjestettiin parillisina vuosina 1998, 2000 ja 2002. Järjestävänä organisaationa toimii Aasian yleisurheiluliitto, AAA. ==Yleisurheilun Aasian- mestaruuskilpailut 1973–== *1973 Manila, Filippiinit *1975 Soul, Korean tasavalta *1979 Tokio, Japani *1981 Tokio, Japani *1983 Kuwait, Kuwait *1985 Jakarta, Indonesia *1987 Singapore, Singapore *1989 New Delhi, Intia *1991 Kuala Lumpur, Malesia *1993 Manila, Filippiinit *1995 Jakarta, Indonesia *1998 Fukuoka, Japani *2000 Jakarta, Indonesia *2002 Colombo, Sri Lanka *2003 Manila, Filippiinit *2005 Incheon, Korean tasavalta *2007 Amman, Jordania *2009 Kanton, Kiina *2011 Kōbe, Japani *2013 Pune, Intia *2015 Wuhan, Kiina *2017 Bhubaneswar, Intia *2019 Doha, Qatar *
Varuskunta

Varuskunta on kiinteä sotilasalue, johon on sijoitettu joukko-osastoja ja sotilaslaitoksia. Suomen puolustusvoimissa varuskunnan tehtävänä on palvella sinne sijoitettuja joukkoja, laitoksia ja esikuntia tuottamalla niille tiettyjä palveluja. Näistä tärkeimpiä ovat vartiointi, pelastustoimi, liikenteenohjaus, tilahallinta, huolto, järjestyksenvalvonta ja yhteydenpito siviiliviranomaisiin. Lisäksi varuskunnan päällikkö, joka on yleensä jonkin varuskuntaan sijoitetun joukko-osaston komentaja, määrittelee kulloinkin käytettävän sotilaspuvun ja -päähineen, varuskunnassa järjestettävät iltahartaudet ja paraatit sekä käskee liputuksesta ja työsuhdeasuntojen jaosta. Apunaan päälliköllä on komendantti, apulaispäällikkö tai yksikköupseeri. Varuskunnan taktinen merkki on IIO. ==Suomalaisia varuskuntia== Suluissa varuskuntaan tällä hetkellä sijoitettu joukko-osasto. * Huovinrinne, Säkylä (Porin Prikaati) * Niinisalon varuskunta, Kankaanpää (Porin Prikaati) * Parolannummi, Hattula ja Hämeenlinna (Panssariprikaati) * Helsingin varuskunta, Helsinki (Kaartin Jääkärirykmentti, Suomenlinnan Rannikkorykmentti, joka osa Rannikkoprikaatia Merisotakoulu) * Upinniemen varuskunta, Kirkkonummi (Rannikkoprikaati, Rannikkolaivasto) * Turun varuskunta, Turku (Rannikkolaivasto, Merivoimien Esikunta, Puolustusvoimien johtamisjärjestelmäkeskus (PVJJK), Logistiikkalaitos, Merisotakoulu * Vekaranjärvi, Kouvola (Karjalan Prikaati) * Hoikankangas, Kajaani (Kainuun Prikaati) * Karkialampi, Mikkeli (Maavoimien esikunta) * Jyväskylän varuskunta, Tikkakoski (Ilmasotakoulu, Puolustusvoimien Logistiikkalaitos) * Sodankylä (Jääkäriprikaati) * Dragsvik, Raasepori, (Uudenmaan prikaati, ruotsinkielinen) * Rissala, Siilinjärvi (Karjalan Lennosto) * Tampereen varuskunta, Pirkkala (Satakunnan Lennosto) ja Tampere (Puolustusvoimien Logistiikkalaitos) * Someroharju, Rovaniemi (Lapin Ilmatorjuntarykmentti, Lapin Lennosto) * Viestirykmentti, Riihimäki * Hamina (Reserviupseerikoulu) * Lappeenrannan varuskunta, Lappeenranta (Maasotakoulu) * Utin jääkärirykmentti, Kouvola ==Entisiä varuskuntia== *Kotka (Kotkan Rannikkopataljoona) *Keuruu (Pioneerirykmentti) *Kontiolahti, Kontioranta) (Pohjois-Karjalan Prikaati) *Halli, Jämsä (Ilmavoimien Teknillinen Koulu) *Kauhavan varuskunta, Kauhava (Ilmavoimien Lentosotakoulu) *Korian varuskunta (Kymen Pioneeripataljoona) *Lahden varuskunta (Hämeen rykmentti) *Vaasan tarkka-ampujakasarmit ==Lähteet== * Yleinen palvelusohjesääntö 2002, luku 7 * ===Viitteet=== ==Aiheesta muualla== * Puolustusvoimat * Luokka:Sodankäynti Luokka:Seulonnan keskeiset artikkelit
Taktiset merkit

Taktisia merkkejä käytetään kartalla kuvaamaan omia ja vihollisen joukkoja ja asemia. Eri maiden taktiset merkit ovat historian aikana vaihdelleet paljon, mutta nykyään ne noudattavat varsin laajasti Naton , Military Symbols for Land Based Systems-standardia. ==APP-6== *APP-6, heinäkuu 1986 *APP-6A, joulukuu 1999, yhdysvaltalainen sisarstandardi MIL-STD-2525A, Common Warfighting Symbology **MIL-STD-2525A, joulukuu 1996 **MIL-STD-2525A Change 1, heinäkuu 1997 **STANAG 2019, edition 4, joulukuu 2000 *APP-6B, 2008 **MIL-STD-2525B, tammikuu 1999 **MIL-STD-2525B Change 1, heinäkuu 2005 **MIL-STD-2525B Change 2, maaliskuu 2007 **MIL-STD-2525C, marraskuu 2008 Puolustusvoimat siirtyi vuonna 1998 koulutuksessa ja operatiivisessa suunnittelussa käyttämään uusia merkkejä (SLM). Vuonna 2005 otettiin käyttöön uusi lähes täysin APP-6A-standardin mukainen merkkijärjestelmä, joka vähensi kansallisten erikoismerkkien tarvetta sekä muutti useita merkintätapoja.Sotilasmerkistö ja lyhenteet 2005 ==Merkin kehys ja väri== Taktisen merkin kehyksen muodolla ja värillä ilmaistaan tunnistetieto ja toimintaympäristö. Merkki sijoitetaan kartalle siten että kehyksen keskipiste – johtoportaan merkinnässä "lipputangon" tyvi – osoittaa joukon tarkan paikan. Tämä poikkeaa edellisestä järjestelmästä merkittävästi. Muissa merkinnöissä vihreällä merkitään omien ja vihollisen rakentamat esteet sekä suljetut tiet. Kaikki rajat ja linjat merkitään mustalla. Maavoimien joukkoja osoittavat kehyksen muodot ja värit ovat: Tuntematon Oma Neutraali Vihollinen ==Kokoa ilmaisevat merkinnät== Merkki Nimi (maav.) Nimi (meriv.) Nimi (ilmav.) XXXXXX sotatoimialue XXXXX armeijaryhmä, pääesikunta, rintama XXXX maavoimat, armeija, rajavartiolaitos merivoimat ilmavoimat XXX armeijakunta, operatiivinen johtoporras XX divisioona X prikaati, rajavartiosto lippue, rannikkoalue lentopiiri XXXO operatiivinen sotilaslääni meripuolustusalue lennosto XXO sotilaslääni XO sotilaspiiri IIO sotilasalue III rykmentti, tykistöryhmä II pataljoona tai patteristo laivue tai linnake laivue I komppania tai patteri viirikkö lentue ••• joukkue tai jaos ruotu parvi •• ryhmä pari • partio alus ilma-alus Ø taistelijapari, miehistö taistelijapari, miehistö taistelijapari, miehistö ==Puolustushaara, aselaji, koulutushaara (vast)== Merkintö Yksikkötyyppi ilmatorjunta Ammustäydennykset panssarintorjunta panssari (telaketju, panssarivaunu) kenttätykistö ilmailu (roottorikäyttöiset) ilmailu (kiinteäsiipiset) silta/ylityskalusto taisteluvälinehuolto (logistiikka) pioneeri elektroninen sodankäynti (Electronic warfare) polttoainehuolto (POL: Petroleum, Oil, and Lubricants) kenttäsairaala (personnel) esikunta jalkaväki kunnossapito lääkintä meteorologia ohjus kranaatinheitin sotilaspoliisi SP (Military Police) laivasto suojelu (Nuclear, Biological, Chemical)ABC-aseet taisteluvälineet tutka psykologiset operaatiot tiedustelu (tai ratsuväki) viesti erikoisjoukot (Brittiläinen merkintätapa) erikoisjoukot (Yhdysvaltalainen merkintätapa) huolto topografia kuljetus tiedustelulennokki ==Lähteet== == Aiheesta muualla == Luokka:Sodankäynnin strategia
POP-yhdiste

POP-yhdisteillä () tarkoitetaan pysyviä orgaanisia ympäristömyrkkyjä.Vähäkangas K, Tuomisto J. Torjunta-aineet. Orgaaniset ympäristömyrkyt. Kirjassa Koulu M, Tuomisto J. Farmakologia ja toksikologia, ss. 1099-1116. Kustannus Oy Medicina, Kuopio 2007. ISBN 978-951-97316-2-9. Luettavissa myös verkossa http://www.medicina.fi.Tuomisto J. 100 kysymystä ympäristöstä ja terveydestä: arsenikista öljyyn, ss.65-67. ISBN 951-656-221-3. Verkossa englanniksi The dirty dozen Ne ovat ympäristössä hyvin hitaasti hajoavia ja kaukokulkeutuvia orgaanisia yhdisteitä, jotka kerääntyvät eliöihin. POP-yhdisteitä pidetään virheellisesti usein supermyrkkyinä, todellisuudessa ne ovat toksisuudeltaan hyvin erilaisia. Kaikille niille on kuitenkin tyypillistä kestävyys ympäristössä. Suomessa niiden yleisin lähde ihmisille on Itämerestä pyydetty kala.Mussalo-Rauhamaa H ym. Ympäristöterveys, ss. 45, 52, 139. Kustannus Oy Duodecim, Helsinki 2007. ISBN 978-951-656-161-8. Kaukokulkeutumisen ja yhdisteiden pitkäikäisyyden vuoksi mikään valtio tai muu yksittäinen alue ei yksistään voi ratkaista POP-yhdisteiden aiheuttamia ympäristö- ja terveysongelmia. POP-yhdisteiden rajoittamiseksi tarvitaan kansainvälisiä toimia (esimerkiksi alueellinen ECE-POP -pöytäkirja 1998 ja maailmanlaajuinen POP-sopimus 2001 eli Tukholman sopimus). Esimerkkejä POP- yhdisteistä ovat aldriini, dieldriini, DDT, endriini, heptakloori, klordaani, mireksi, toksafeeni, heksaklooribentseeni, PCB-yhdisteet, dioksiinit ja furaanit eli ns. "likainen tusina". Mainitut 12 POP-yhdistettä ovat mukana maailmanlaajuisessa Tukholman sopimuksessa pysyvien orgaanisten yhdisteiden rajoittamiseksi sekä YK:n alaisen Euroopan talouskomission (UNECE) ilman epäpuhtauksien kaukokulkeutumista rajoittavan sopimuksen (CLRTAP) POP- pöytäkirjassa. Näistä aineista ainoastaan DDT on perustellussa käytössä malarian torjumisessa tropiikissa. Suomessa näitä ei ole käytetty vuosikymmeniin, monia ei koskaan. Alueellinen POP-pöytäkirja kattaa 4 muutakin POP-yhdistettä (lindaani, klordekoni, heksabromibifenyyli ja PAH-yhdisteet). == Lähteet == == Aiheesta muualla == *POP - pysyvät orgaaniset yhdisteet *THL - Ympäristömyrkyt ja terveys *United Nations Industrial Development Organization (UNIDO): What are Persistent Organic Pollutants (POPs)? *The 9 new POPs under the Stockholm Convention * Luokka:Orgaaniset yhdisteet Luokka:Ympäristötoksikologia
Taloushistoria

Taloushistoria tutkii talouden muutoksia sekä historiaa talouden rakenteiden ja taloudellisen toiminnan näkökulmasta. Taloushistoria käyttää tutkimuksissaan sekä historian menetelmiä että talousteorioiden sovelluksia. Osa sen oppisuunnista on sitoutunut taloustieteeseen, osa historiatieteeseen. Taloushistoria on perinteisesti luokiteltu kahdella eri tavalla. Britit ovat määritelleet taloushistorian joko omaksi tieteenalakseen tai historian osa- alueeksi. Yhdysvalloissa taloushistoriaa pidetään taloustieteen haarana. Jälkimmäinen määritelmä on yleistymässä myös maailmanlaajuisesti. Suomessa harjoitetaan taloushistoriallista tutkimusta ja opetusta omana oppiaineena Jyväskylän yliopiston humanistisessa tiedekunnassa ja Helsingin yliopiston valtiotieteellisessä tiedekunnassa (talous- ja sosiaalihistoria). == Tunnettuja taloushistorioitsijoita == * John Kenneth Galbraith * Eric Hobsbawm * Paul Krugman * Murray Rothbard * Karl Polanyi * Amartya Sen * Immanuel Wallerstein ==Katso myös== *Raharealisaatio ==Lähteet== == Kirjallisuutta == * Schön, Lennart: Maailman taloushistoria - teollinen aika (Vår världs ekonomiska historia. Del 2, Den industriella tiden), suomentanut Paula Autio. Vastapaino, 2013 ISBN 978-951-768-380-7 * * * == Aiheesta muualla == *
Navanympärystähti

Navanympärystähti, sirkumpolaarinen tähti on tähti, joka joltakin havaintopaikalta on aina pimeän aikaan näkyvissä horisontin yläpuolella.WSOY Iso tietosanakirja 6, s. 347, WSOY 1997 ISBN 951-0-20163-4 Tähtitieteessä sirkumpolaarisuus tarkoittaa tähden tai tähdistön näkymistä horisontin yläpuolella ympäri vuoden tietyssä havaintopaikassa. Deklinaatio, jonka pohjois- tai eteläpuolella tähdet ovat sirkumpolaarisia, saadaan vähentämällä havaintopaikan leveyspiiristä 90 astetta ja vaihtamalla tuloksen etumerkkiä. Esimerkiksi pohjoisnavalla koko pohjoinen taivaanpallonpuolisko on sirkumpolaarinen, Helsingissä 30. deklinaation pohjoispuolinen osa ja päiväntasaajalla sirkumpolaarisia tähtiä ei ole lainkaan. Suomessa sirkumpolaarisia tähdistöjä ovat muun muassa Iso karhu, Pieni karhu ja Kassiopeia. == Lähteet == Luokka:Pallotähtitiede Luokka:Tähdet
Feministinen historiantutkimus

Feministinen historiantutkimus on historiantutkimusta naisnäkökulmasta. Historiantutkimuksen osa-alueena se on saanut merkittävyyttä vasta 1960-luvulta alkaen osittain feminismin toisen aallon vaikutuksesta. Sanalla "naishistoria" tarkoitetaan joko tätä samaa, tai Naisten aseman historiaa. Naisnäkökulma tuli historiankirjoitukseen samalla kun ihmisten arjen historiasta kiinnostuttiin. Varhainen historiantutkimus keskittyi "suurmiehiin" ja naisten vähäisempi asema valtiollisina päätöksentekijöiinä johti heidän vähäisempään asemaansa historiantutkimuksessa. "Naishistoria" alkoi huomattavien naisten elämän ja heidän saavutustensa nostamisesta sankareiksi ja esimerkeiksi omalle ajalleen. Tutkimuksen suunta siirtyi kuitenkin vähitellen ideoiden historiantutkimukseen ja sen myötä tutkimusaiheeksi tuli feminismi ja seksismi. Yhteiskunnallisten rakenteiden ja kulttuuristen oletusten muuttuessa myös arkinen elämä muuttuu, ja naisnäkökulma on johtanut tämän muutoksen entistä laaja-alaisempaan tarkasteluun. 1970-luvulla osa englanninkielisen maailman feministeistä korvasi sanan "history" sanalla "herstory", mieltäen sen yhdyssanoiksi his- story tai her-story (suomeksi 'hänen tarinansa', missä ensimmäisessä "hän" on maskuliini, toisessa feminiini). Sanaleikki ei kuitenkaan perustu etymologiaan, sillä sana historia tulee kreikan kielestä. == Lähteet == == Aiheesta muualla == * Utrio kirjoitti suomalaisen naisen historian Yle 2006 Luokka:Historiografia Historia
Eteläisten seinänaapurien seutukunta

Eteläisten seinänaapurien seutukunta oli yksi Suomen seutukunnista. Se sijaitsi Länsi-Suomen läänissä, Etelä-Pohjanmaan maakunnassa. Kun seutukunta yhdistettiin vuoden 2009 alussa Seinäjoen seutukuntaan, siihen kuului kaksi kuntaa, ja Euroopan unionin alueluokitus­järjestelmässä sen LAU 1 (NUTS 4) -numero oli 143. == Kunnat == Vaakuna Kunta align=left Jalasjärvi (kunta) align=left Kurikka (kaupunki) == Historia == *1. tammikuuta 1994 annetun seutukuntajaon mukaan Eteläisten seinänaapurien seutukuntaan kuuluivat Kurikan kaupunki sekä Jalasjärven ja Peräseinäjoen kunnat. *1. tammikuuta 2005 Peräseinäjoki yhdistyi Seinäjoen kanssa uudeksi Seinäjoen kaupungiksi siirtyen samalla Seinäjoen seutukuntaan. *1. tammikuuta 2009 seutukunta lakkautettiin, jolloin Kurikka ja Jalasjärvi siirtyivät Seinäjoen seutukuntaan. == Lähteet == == Aiheesta muualla == * Jalasjärven kunnan kotisivut * Kurikan kaupungin kotisivut Luokka:Etelä-Pohjanmaan maakunnan seutukunnat Luokka:Suomen entiset seutukunnat
Sulkutuli

Sulkutuli on tykistön tulenkäytön muoto, jossa vihollisen liikkumista pyritään estämään. Sulkutulella voidaan muun muassa estää vihollisjoukkojen tai huollon toimintaa hyökkäysalueella tai vaikuttaa hyökkäävän vihollisen etenemiseen. Jatkosodan aikana talvella 1944 Neuvostoliiton ilmavoimien pommittaessa Helsinkiä, ilmahyökkäyksiä torjuttiin tehokkaasti ampumalla ilmatorjuntatykistöllä sulkutulta. Tässä menetelmässä ammuttiin tutkalla paikannettujen lentokoneiden lasketulle lentoreitille etukäteen lasketuilla arvoilla ilmatorjuntatykeillä tuli-isku. Sulkutulen läpi lentäminen olisi merkinnyt suurella todennäköisyydellä koneen tuhoutumista joten lentäjät yleensä väistivät. Tällöin pommilasti piti pudottaa muualle kuin maalialueelle. Helsingin pommituksissa pommilasti tyhjennettiin yleensä mereen tai suomalaisten harhauttamana Vuosaaren metsiin. ==Lähteet== * Luokka:Tykistö Luokka:Ilmatorjunta
Mikki

__NOTOC__ Mikki on suomalainen miehen etunimi. Se on kutsumamuoto Mikaelista, mutta sitä käytetään myös virallisena nimenä. Digi- ja väestötietoviraston mukaan Suomessa on Mikki-nimen saanut alle 170 miestä ja alle 35 naista. ==Tunnettuja Mikkejä== * Mikki Kauste, muusikko (oik. nimi Mika-Antti Kauste) * Mikki Kunttu, valo- ja lavastussuunnittelija ==Kuvitteellisia Mikkejä== *Mikki Hiiri, sarjakuvahahmo == Katso myös == * Mikael * Mikko == Lähteet == *Nimipalvelu === Viitteet === Luokka:Etunimet
Järviseutu

Järviseutu voi viitata seuraaviin asioihin: * Järviseutu, alue Etelä- Pohjanmaan itäosassa * Järviseutu eli Lake District, ylänköalue Luoteis- Englannissa * Järviseudun seutukunta, Etelä-Pohjanmaalla sijaitseva Suomen seutukunta * Järviseutu, Järviseudun seutukunnassa Etelä-Pohjanmaalla ilmestyvä sanomalehti * Järviseudun Sanomat, Järviseudun seutukunnassa Etelä- Pohjanmaalla ilmestyvä sanomalehti
Helsingin seutukunta

Helsingin seutukunta () on yksi Suomen seutukunnista. Se sijaitsee Uudenmaan maakunnassa. Siihen kuuluu seitsemäntoista kuntaa, ja Euroopan unionin alueluokitus­järjestelmässä sen LAU 1 (NUTS 4) -numero on 011. Se on kuitenkin eri asia kuin Helsingin seutu, johon Karkkila, Lohja ja Siuntio eivät kuulu. Helsingin seutukunnan asukasluku on . Sen pinta-ala ilman merialueita on 5 456,5 neliökilometriä, josta maata on 5 121 km² ja sisävesiä 335,5 km². Seutukunnan asukastiheys on asukasta neliökilometriä kohden. Lankapuhelinsuuntanumerona alueella on käytössä 09, mutta Mäntsälässä, Pornaisissa, Hyvinkäällä ja Lohjalla (paitsi Pusulan alue) 019. == Kunnat == Vaakuna Kunta Väkiluku () Maa- pinta-ala (km²) Väestön- tiheys (as./km²) Kunnallis- vero () Suomen- kieliset () Ruotsin- kieliset () Muun- kieliset () Espoo % % % % Helsinki % % % % Hyvinkää % % % % Järvenpää % % % % Karkkila % % % % Kauniainen % % % % Kerava % % % % Kirkkonummi % % % % Lohja % % % % Mäntsälä % % % % Nurmijärvi % % % % Pornainen % % % % Sipoo % % % % Siuntio % % % % Tuusula % % % % Vantaa % % % % Vihti % % % % yhteensä % % % == Historia == * 1. tammikuuta 2009 Lohjan seutukunta liitettiin Helsingin seutukuntaan, jolloin Karjalohja, Karkkila, Lohja, Nummi-Pusula ja Vihti sekä samalla Lohjaan liittynyt Sammatti siirtyivät osaksi seutukuntaa. * 1. tammikuuta 2011 Sipoo siirtyi seutukuntaan Porvoon seutukunnasta. * 1. tammikuuta 2013 Lohja yhdistyi Karjalohjan ja Nummi-Pusulan kuntien kanssa uudeksi Lohjan kaupungiksi. ==Väestönkehitys== Seuraavassa kuvaajassa on esitetty seutukunnan väestönkehitys viiden vuoden välein vuodesta 1975 lähtien. Käytetty aluejako on 1.1.2022 tilanteen mukainen. == Lähteet == == Aiheesta muualla == * Espoon kaupungin kotisivut * Helsingin kaupungin kotisivut * Hyvinkään kaupungin kotisivut * Järvenpään kaupungin kotisivut * Karkkilan kaupungin kotisivut * Kauniaisten kaupungin kotisivut * Keravan kaupungin kotisivut * Kirkkonummen kunnan kotisivut * Lohjan kaupungin kotisivut * Mäntsälän kunnan kotisivut * Nurmijärven kunnan kotisivut * Pornaisten kunnan kotisivut * Sipoon kunnan kotisivut * Siuntion kunnan kotisivut * Tuusulan kunnan kotisivut * Vantaan kaupungin kotisivut * Vihdin kunnan kotisivut Luokka:Uudenmaan maakunnan seutukunnat